
1 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1983 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταβίβαση δικαιώματος υπογραφής «Με εντο¬ 
λή Υπουργού» ή «Με εντολή Αναπληρωτή Υπουρ¬ 
γού» ή «Με εντολή Υπουργού και Αναπληρωτή 
Υπουργού» στους Προϊσταμένους των Γενικών 
Διευθύνσεων, Διευθύνσεων, τμημάτων και Αυτο¬ 
τελών τμημάτων του Υπουργείου Υγείας. 

2 Προγραμματισμός λειτουργίας των Ινστιτούτων 
Επαγγελματικής Κατάρτισης του Υπουργείου Του¬ 
ρισμού, για το έτος κατάρτισης 2018-2019. 


ΑΠΟΦΑΣΕΙΣ 

Αριθ. ΑΙβ/Γ.Π.οικ. 409 57 (1) 

Μεταβίβαση δικαιώματος υπογραφής «Με εντο¬ 
λή Υπουργού» ή «Με εντολή Αναπληρωτή Υπουρ¬ 
γού» ή «Με εντολή Υπουργού και Αναπληρωτή 
Υπουργού» στους Προϊσταμένους των Γενικών 
Διευθύνσεων, Διευθύνσεων, τμημάτων και Αυτο¬ 
τελών τμημάτων του Υπουργείου Υγείας. 

Ο ΥΠΟΥΡΓΟΣ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1 .Τα άρθρα 50,54 και 90 του π.δ. 63/2005 «Κωδικοποί¬ 
ηση της νομοθεσίας για την Κυβέρνηση και τα κυβερνη¬ 
τικά όργανα» (ΦΕΚ Α' 98). 

2. Την παράγραφο 3 του άρθρου 9 του ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ Α' 45). 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116). 

4. Το π.δ. 121/2017 «Οργανισμός του Υπουργείου 
Υγείας» (ΦΕΚ Α' 148), όπως ισχύει. 

5. Την αριθ. Υ80/31.10.2017 απόφαση του Πρωθυ¬ 
πουργού «Τροποποίηση απόφασης ανάθεσης αρμο¬ 
διοτήτων στον Αναπληρωτή Υπουργό Υγείας Παύλο 
Πολάκη» (ΦΕΚ Β' 3904). 

6. Την αριθ. Α1 β/Γ.Π.οικ.3899/19.01.2017 απόφαση, με 
θέμα «Μεταβίβαση αρμοδιοτήτων και του δικαιώματος 


υπογραφής εγγράφων "Με εντολή Υπουργού" στο Γενικό 
Γραμματέα του Υπουργείου Υγείας» (ΦΕΚ Β' 94, ΑΔΑ: 
6ΠΓΤ465ΦΥΟ-ΣΨΕ) όπως συμπληρώθηκε με την αριθ. 
Α1 β/Γ.Π.οικ.40077/26.05.2017 απόφαση (ΦΕΚ Β' 1883, 
ΑΔΑ: ΩΠΑΕ465ΦΥΟ-ΓΣΘ) και τροποποιήθηκε με τις 
αριθ. Α1 β/Γ.Π.οικ. 65091/25.08.2017 (ΦΕΚ Β' 2993, ΑΔΑ: 
6ΓΝ0465ΦΥΟ-Ε3Η) και Α1 β/Γ.Π.οικ. 88162/28.11.2017 
(ΦΕΚ Β' 4234, ΑΔΑ: ΩΟΕ8465ΦΥΟ-ΥΜΡ) όμοιες αποφά¬ 
σεις. 

7. Η Α4γ/Γ.Π.οικ.88159/28-11-2017 (Β' 4234) κοινή 
υπουργική απόφαση των Υπουργών Οικονομίας και 
Ανάπτυξης και Υγείας. 

8. Την αριθ. Α1 β/Γ.Π.οικ.4161/19.01.2017 απόφαση, με 
θέμα «Μεταβίβαση αρμοδιοτήτων και του δικαιώματος 
υπογραφής εγγράφων "Με εντολή Αναπληρωτή Υπουρ¬ 
γού" στο Γενικό Γραμματέα του Υπουργείου Υγείας» (ΦΕΚ 
Β' 95, ΑΔΑ: ΩΩΕ7465ΦΥΟ-3ΗΘ), όπως τροποποιήθηκε 
μετην αριθ. Α1 β/Γ.Π.οικ. 88163/28.11.2017 (ΦΕΚ Β' 4234, 
ΑΔΑ: 6ΕΙ5465ΦΥΟ-63Ν) όμοια απόφαση. 

9. Την αριθ. Α1 β/Γ.Π.οικ.4270/19.01.2017 απόφαση, με 
περιεχόμενο τη μεταβίβαση αρμοδιοτήτων και του δικαι¬ 
ώματος υπογραφής εγγράφων «Με εντολή Υπουργού» 
στο Γενικό Γραμματέα Δημόσιας Υγείας του Υπουργείου 
Υγείας (ΦΕΚ Β' 95, ΑΔΑ: ΩΜ75465ΦΥΟ-82Ξ), όπως τροπο¬ 
ποιήθηκε μετις αριθ. Α1 β/Γ.Π.οικ.37092/17.05.2017 (ΦΕΚ 
Β' 1865, ΑΔΑ: ΩΓ52465ΦΥΟ-ΛΥΟ) και Α1 β/Γ.Π.οικ.88165/ 
28.11.2017 (ΦΕΚ Β' 4234, ΑΔΑ: 7Τ2Ι465ΦΥΟ-ΣΘΘ) όμοιες 
αποφάσεις. 

10. Την αριθ. Α1 β/Γ.Π.οικ.25242/04.04.2016 απόφαση, 
με θέμα «Μεταβίβαση αρμοδιοτήτων στον Αναπληρω¬ 
τή Γενικό Γραμματέα του Υπουργείου Υγείας» (ΦΕΚ Β' 
1008, ΑΔΑ: ΩΨΠΩ465ΦΥΟ-ΨΡΤ), όπως συμπληρώθη¬ 
κε με την αριθ. πρωτ. Α1β/Γ.Π.οικ.30905/26.04.2016 
(ΦΕΚ Β' 1313, ΑΔΑ: 72ΤΩ465ΦΥΟ-ΕΜΧ) απόφαση και 
όπως τροποποιήθηκε με τις αριθ. Α1 β/Γ.Π.οικ.6469/ 
27.01.2017 (ΦΕΚ Β' 321, ΑΔΑ: 6Η5Κ465ΦΥΟ-ΥΧΗ), Α1 β/ 
Γ.Π. οικ.50285/30.06.2017 (ΦΕΚ Β' 2395, ΑΔΑ: Ω2Β- 
Ζ465ΦΥΟ-Β1 Κ), Α1 β/Γ.Π.οικ.66898/04.09.2017 (ΦΕΚ Β' 
3128, ΑΔΑ: ΩΗ60465ΦΥΟ-7ΔΒ) και Α1 β/Γ.Π.οικ.88166/ 
28.11.2017 (ΦΕΚ Β' 4234, ΑΔΑ:Ω1 ΧΕ465ΦΥΟ-ΚΑΗ) όμοιες 
αποφάσεις. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 983/01.06.2018 


12. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων αυτών, αποφασίζουμε: 

Μεταβιβάζουμε στους Προϊσταμένους των Γενικών 
Διευθύνσεων, Διευθύνσεων, τμημάτων και Αυτοτελών 
τμημάτων του Υπουργείου Υγείας το δικαίωμα υπογρα¬ 
φής «Με εντολή Υπουργού» ή «Με εντολή Αναπληρωτή 
Υπουργού» ή «Με εντολή Υπουργού και Αναπληρωτή 
Υπουργού», κατά το μέρος των αρμοδιοτήτων ενός εκά- 
στου, σύμφωνα με την αριθ. Υ80/31.10.2017 απόφαση 
ανάθεσης αρμοδιοτήτων στον Αναπληρωτή Υπουργό 
Υγείας (ΦΕΚ Β' 3904), ως ακολούθως: 

Άρθρο 1 

ΜΕΤΑΒΙΒΑΣΗ ΔΙΚΑΙΩΜΑΤΟΣ ΥΠΟΓΡΑΦΗΣ 

ΣΕ ΠΡΟΪΣΤΑΜΕΝΟΥΣ ΓΕΝΙΚΩΝ ΔΙΕΥΘΥΝΣΕΩΝ 

1. Στους Προϊσταμένους των Γενικών Διευθύνσεων 
του Υπουργείου μεταβιβάζεται το δικαίωμα να υπογρά¬ 
φουν αποφάσεις και έγγραφα που αφορούν στη Γενική 
Διεύθυνση στην οποία προΐστανται και αναφέρονται 
ειδικότερα: 

ί. Στην ολοκλήρωση των προπαρασκευαστικών εργα¬ 
σιών για τις απαντήσεις προς τη Βουλή, επί αναφορών, 
ερωτήσεων, επερωτήσεων κ.λπ., που αφορούν Υπηρε¬ 
σίες και Νομικά Πρόσωπα αρμοδιότητάςτους. 

Μ. Στην έγκριση χορήγησης πάσης φύσεως αδειών, 
εξαιρουμένων των αναρρωτικών αδειών, στους Προϊ¬ 
σταμένους των Διευθύνσεων των Υπηρεσιών τους. 

ίίί. Στην έκδοση εγκυκλίων και παροχή οδηγιών προς 
τις Υπηρεσίες, τα Νομικά Πρόσωπα και τις Ομάδες Ερ¬ 
γασίας, για το συντονισμό της δραστηριότητας τους, 
με σκοπό την εύρυθμη λειτουργία των Υπηρεσιών του 
Υπουργείου. 

ίν. Στον προσδιορισμό της στοχοθεσίας της Γενικής 
Διεύθυνσης της οποίας προΐστανται, καθώς και στις ετή¬ 
σιες απολογιστικές εκθέσεις αυτής. 

ν. Στη σύσταση και βεβαίωση για την πραγματοποί¬ 
ηση υπερωριακής απασχόλησης των υπαλλήλων των 
Υπηρεσιών αρμοδιότητάς του ως και των νυκτερινών 
ωρών, αργιών και εξαιρέσιμων ημερών. 

νί. Στην πρόταση του ετήσιου προγράμματος κανονι¬ 
κών αδειών του προσωπικού των Διευθύνσεων αρμο¬ 
διότητάς του. 

νίί. Στην πρόταση για την εκτός έδρας μετακίνηση των 
προϊσταμένων των Υπηρεσιών της Γενικής Διεύθυνσης 
της οποίας προΐστανται. 

νίίί. Στην έγκριση σκοπιμότητας για δαπάνες δημοσίων 
σχέσεων ποσού έως 2.000 €. 

2. Πέραν των αναφερομένων στην ανωτέρω παράγρα¬ 
φο 1, μεταβιβάζεται στους Προϊσταμένους των Γενικών 
Διευθύνσεων το δικαίωμα να υπογράφουν αποφάσεις 
και έγγραφα που αφορούν στη Γενική Διεύθυνση στην 
οποία προΐστανται και αναφέρονται ειδικότερα: 

Α. ΠΡΟΪΣΤΑΜΕΝΟΣ ΓΕΝΙΚΗΣ ΔΙΕΥΘΥΝΣΗΣ ΔΙΟΙΚΗΤΙ¬ 
ΚΩΝ ΥΠΗΡΕΣΙΩΝ ΚΑΙ ΤΕΧΝΙΚΗΣ ΥΠΟΣΤΗΡΙΞΗΣ 

Στον Προϊστάμενο της Γενικής Διεύθυνσης Διοικητι¬ 
κών Υπηρεσιών και Τεχνικής Υποστήριξης, πέραν των 
αναφερομένων στην παράγραφο 1 του άρθρου 1, με¬ 
ταβιβάζεται και το δικαίωμα να υπογράφει αποφάσεις 


και έγγραφα που αφορούν στη Γενική Διεύθυνση στην 
οποία προΐσταται και αναφέρονται ειδικότερα: 

1. Στις αποφάσεις έγκρισης καταβολής αποζημίωσης 
υπερωριακής απασχόλησης ως και των νυκτερινών 
ωρών, αργιών και εξαιρέσιμων ημερών υπαλλήλων της 
Κεντρικής Υπηρεσίας του Υπουργείου, κατόπιν ετήσιου 
προγραμματισμού. 

2. Στις αποφάσεις έγκρισης μετακίνησης, καθ’ υπέρ¬ 
βαση των καθοριζομένων εκάστοτε ημερών, του προ¬ 
σωπικού του Υπουργείου και των ιδιωτών και στις απο¬ 
φάσεις μετακίνησης ιδιωτών, εκτός έδρας εσωτερικού, 
για συμμετοχή τους σε συλλογικά όργανα αρμοδιότητας 
του Υπουργείου Υγείας. 

3. Στην έγκριση χορήγησης πάσης φύσεως αδειών, 
εξαιρουμένων των αναρρωτικών αδειών, στους Προϊ¬ 
σταμένους των Διευθύνσεων καθώς και των Διευθύνσε¬ 
ων, τμημάτων και Αυτοτελών τμημάτων που υπάγονται 
απευθείας στην πολιτική ηγεσία. 

4. Στην έγκριση εγκατάστασης τηλεφωνικών συνδέσε¬ 
ων, στον καθορισμό του αριθμού των συνδιαλέξεων που 
επιτρέπονται ανά μήνα, για κάθε τηλεφωνική σύνδεση 
και στον καθορισμό των Υπηρεσιών που δικαιούνται 
να πραγματοποιούν κρατικές υπεραστικές συνδιαλέξεις 
μέσω του Οργανισμού Τηλεπικοινωνιών Ελλάδος (Ο.Τ.Ε.). 

5. Στην έγκριση αλλαγής κινητήρα των αυτοκινήτων 
του Υπουργείου. 

6. Στην έγκριση θέσης σε κυκλοφορία αυτοκινήτων 
που προέρχονται από δωρεές. 

7. Στις προτάσεις για θέση σε κυκλοφορία ως και στην 
άρση από την κυκλοφορία αυτοκινήτων του Υπουργείου. 

8. Στις πράξεις αγοράς και διάθεσης αυτοκινήτων από 
τη Γενική Διεύθυνση Τελωνείων και Ειδικών Φόρων Κα¬ 
τανάλωσης (Ε.Φ.Κ.). 

9. Στις αποφάσεις που αφορούν σε εγκρίσεις δαπανών 
ή εγκρίσεις σκοπιμότητας καθώς και κάθε σχετική με 
το θέμα απόφαση, για τις Υπηρεσίες του Υπουργείου 
αρμοδιότητάς του, μέχρι του ποσού των 60.000€. 

10. Στα ερωτήματα προς το Υπηρεσιακό Συμβούλιο 
των Υπαλλήλων του Υπουργείου Υγείας. 

11. Στις εντολές κίνησης και επισκευών οχημάτων του 
Υπουργείου. 

12. Στην υπογραφή συμβάσεων μικρών έργων επι¬ 
σκευής και συντήρησης κτιριακών εγκαταστάσεων και 
μηχανολογικού εξοπλισμού του Υπουργείου, αρμοδιό¬ 
τητας της Γενικής Διεύθυνσης, καθώς και προμήθειας 
των απαραίτητων για τις εργασίες αυτές υλικών μέχρι 
του ποσού των 30.000 €. 

13. Στη χορήγηση άδειας συμμετοχής σε συνέδρια, 
συμπόσια, ημερίδες κ.λπ. των ενδιαφερομένων υπαλ¬ 
λήλων του Υπουργείου. 

14. Στις αποφάσεις, εγκυκλίους ή έγγραφα για την ορ¬ 
γάνωση σεμιναρίων και τη διενέργειά τους. 

15. Στην έγκριση συμμετοχήςτων Προϊσταμένων Διευ¬ 
θύνσεων και τμημάτων και των υπαλλήλων του Υπουρ¬ 
γείου στα επιμορφωτικά προγράμματα του Ινστιτούτου 
Επιμόρφωσης (ΙΝ.ΕΠ.). 

16. Στον ετήσιο προγραμματισμό επιμόρφωσης και εκ¬ 
παίδευσης υπαλλήλων του Υπουργείου και στη σχετική 
εισήγηση προς τον αρμόδιο Γενικό Γραμματέα. 




Τεύχος ΒΊ 983/01.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Β. ΠΡΟΪΣΤΑΜΕΝΟΣ ΓΕΝΙΚΗΣ ΔΙΕΥΘΥΝΣΗΣ ΟΙΚΟΝΟ¬ 
ΜΙΚΩΝ ΥΠΗΡΕΣΙΩΝ 

Στον Προϊστάμενο της Γενικής Διεύθυνσης Οικονομι¬ 
κών Υπηρεσιών, πέραν των αναφερομένων στην παρά¬ 
γραφο 1 του άρθρου 1, μεταβιβάζεται και το δικαίωμα 
να υπογράφει αποφάσεις και έγγραφα που αφορούν στη 
Γενική Διεύθυνση στην οποία προΐσταται και αναφέρο- 
νται ειδικότερα: 

1. Στην υπογραφή εντολών κατανομής ποσού για την 
πίστωση των λογαριασμών Προγραμμάτων Δημοσίων 
Επενδύσεων (Π.Δ.Ε.), ύστερα από εγκεκριμένη υπουργι¬ 
κή συλλογική απόφαση έργου/μελέτης (Σ.Α.Ε.). 

2. Στις αποφάσεις και εντολές που αφορούν σε δα¬ 
πάνες, εγκρίσεις καθώς και σε κάθε σχετική με το θέμα 
απόφαση των Υπηρεσιών του Υπουργείου αρμοδιότητάς 
του. 

3. Στην υπογραφή αποφάσεων έγκρισης και διάθεσης 
πιστώσεων και πράξεων αναγνώρισης δαπανών από τις 
πιστώσεις του τακτικού προϋπολογισμού, για μη εξειδι- 
κευμένες δαπάνες. 

4. Στις διακηρύξεις των διαγωνισμών και στις απο¬ 
φάσεις αναβολών και επαναλήψεων των διαγωνισμών 
(Πρόχειρων και Ανοικτών Διαγωνισμών). 

5. Στις ανακοινώσεις επαναλήψεων, αναβολών, μαται¬ 
ώσεων διαγωνισμών, σε εκτέλεση σχετικών αποφάσεων. 

6. Στις αποφάσεις αποδοχής των δικαιολογητικών, των 
τεχνικών και οικονομικών προσφορών, πριν την έκδοση 
της απόφασης κατακύρωσης. 

7. Στις αποφάσεις αποδοχής αιτήσεων συμμετοχής σε 
κλειστό διαγωνισμό. 

8. Στις αποφάσεις κατακύρωσης διαγωνισμών για προ¬ 
μήθεια ειδών και παροχής υπηρεσιών. 

9. Στις ματαιώσεις διαγωνισμών και την προμήθεια 
των ειδών με διαπραγμάτευση ή διαπραγμάτευση χωρίς 
διαγωνισμό. 

10. Στις οριστικές ανακοινώσεις κατακυρώσεων σε 
εκτέλεση σχετικών αποφάσεων. 

11. Στην υπογραφή συμβάσεων προμήθειας ειδών και 
παροχής υπηρεσιών. 

12. Στον καταλογισμό του διαφέροντος σε βάρος έκ¬ 
πτωτου προμηθευτή και στην επιβολή των προβλεπο- 
μένων άλλων κυρώσεων. 

13. Στην παράταση ή μετάθεση συμβατικού χρόνου 
παράδοσης ή φόρτωσηςτου είδους, με επιφύλαξη των 
δικαιωμάτων του Δημοσίου επιβολής προστίμου για 
εκπρόθεσμη παράδοση ή φόρτωση. 

14. Στην επιβολή ή μη προστίμου για εκπρόθεσμη 
παράδοση ή φόρτωση συμβατικού είδους ή έκπτωσης 
τιμής για ποιοτικές αποκλίσεις ή στην επιβολή ποινής 
για αντισυμβατική ενέργεια του προμηθευτή σε ύψος 
προστίμου. 

15. Στην έγκριση παραλαβής ή απόρριψης είδους για 
χρονική υπερημερία προμηθευτή ή ποιοτικές αποκλίσεις 
του είδους και στην αντικατάσταση ή όχι αυτού σε ύψος 
αξίας της υπό κρίσιν ποσότητας. 

16. Στην έκδοση διατακτικών για τη διάθεση του υλι¬ 
κού της αποθήκης, σε υπηρεσίες, ιδρύματα και ξένες 
χώρες. 


17. Στις αποφάσεις συγκρότησης των Επιτροπών δι¬ 
ενέργειας και αξιολόγησης των διαγωνισμών, των Επι¬ 
τροπών παραλαβής των ειδών καθώς και λοιπών Επι¬ 
τροπών που εμπλέκονται στις διαγωνιστικές διαδικασίες, 
ανεξάρτητα από το ύψος του προϋπολογισμού και την 
πηγή χρηματοδότησης της προμήθειας των ειδών και 
της παροχής των υπηρεσιών. 

18. Στην αποστολή των Δημοσιονομικών Αναφορών 
στο Υπουργείο Οικονομικών και σε κάθε άλλη αρμόδια 
Αρχή. 

Για τις ανωτέρω περιπτώσεις το ποσό καθορίζεται έως 
120.000 €. 

Γ. ΠΡΟΪΣΤΑΜΕΝΟΣ ΓΕΝΙΚΗΣ ΔΙΕΥΘΥΝΣΗΣ ΥΠΗΡΕΣΙΩΝ 
ΥΓΕΙΑΣ 

Στον Προϊστάμενο της Γενικής Διεύθυνσης Υπηρεσιών 
Υγείας, πέραν των αναφερομένων στην παράγραφο 1 
του άρθρου 1, μεταβιβάζεται και το δικαίωμα να υπο¬ 
γράφει αποφάσεις και έγγραφα που αφορούν στη Γενι¬ 
κή Διεύθυνση στην οποία προΐσταται και αναφέρονται 
ειδικότερα: 

1. Στα ερωτήματα προς το Συμβούλιο Υπηρεσιακής 
Κατάστασης Ιατρών Ε.Σ.Υ. 

2. Στις αποφάσεις τοποθέτησης ειδικευομένων ιατρών, 
τροποποίησης, ανάκλησης, χρονολογικής παράτασης 
αυτών και εκπαιδευτικής άδειας. 

3. Στην παραπομπή θεμάτων σε άλλες Δημόσιες Αρ¬ 
χές ή Υπηρεσίες για γνωμοδότηση, εξαιρουμένων των 
ερωτημάτων στο Γραφείο Νομικού Συμβούλου του 
Υπουργείου Υγείας και του Κεντρικού Συμβουλίου Υγεί¬ 
ας (Κε.Σ.Υ.). 

4. Στην έγκριση αποδοχής δωρεάς πάσης φύσεως υλι¬ 
κών και υπηρεσιών υπέρ του Εθνικού Κέντρου Άμεσης 
Βοήθειας (Ε.Κ.Α.Β.), εξαιρουμένων των ασθενοφόρων 
οχημάτων. 

5. Στην έγκριση εκποίησης πάσης φύσεως υλικών και 
κινητών μέσων του Ε.Κ.Α.Β. 

6. Στις αποφάσεις που αφορούν στις μετεγγραφές κα- 
ταρτιζομένων στα Δημόσια Ινστιτούτα Επαγγελματικής 
Κατάρτισης (Δ.Ι.Ε.Κ.) Βοηθών Νοσηλευτών, αρμοδιότη¬ 
τας του Υπουργείου Υγείας και του Ι.Ε.Κ. του Ε.Κ.Α.Β. 

7. Στις αποφάσεις αναγνώρισης χρόνου ειδικότητας- 
εξειδίκευσης, αποκτηθείσας στην ημεδαπή και στην 
αλλοδαπή. 

8. Στην κατάρτιση προγραμμάτων εξετάσεων επαγγελ- 
ματιών υγείας, αρμοδιότητας της Γενικής Διεύθυνσης. 

Δ. ΠΡΟΪΣΤΑΜΕΝΟΣ ΓΕΝΙΚΗΣ ΔΙΕΥΘΥΝΣΗΣ ΔΗΜΟΣΙΑΣ 
ΥΓΕΙΑΣ ΚΑΙ ΠΟΙΟΤΗΤΑΣ ΖΩΗΣ 

Στον Προϊστάμενο της Γενικής Διεύθυνσης Δημόσιας 
Υγείας και Ποιότητας Ζωής, πέραν των αναφερομένων 
στην παράγραφο 1 του άρθρου 1, μεταβιβάζεται και το 
δικαίωμα να υπογράφει αποφάσεις και έγγραφα που 
αφορούν στη Γενική Διεύθυνση στην οποία προΐσταται 
και αναφέρονται ειδικότερα σε αποφάσεις που αφορούν 
σε εγκρίσεις δαπανών ή εγκρίσεις σκοπιμότητας καθώς 
και σε κάθε σχετική με το θέμα απόφαση, για τις Υπηρε¬ 
σίες του Υπουργείου αρμοδιότητας του μέχρι του ποσού 
των 60.000 € και για τα εποπτευόμενα Νομικά Πρόσωπα 
μέχρι του ποσού των 30.000 €. 

Άρθρο 2 

ΜΕΤΑΒΙΒΑΣΗ ΔΙΚΑΙΩΜΑΤΟΣ ΥΠΟΓΡΑΦΗΣ ΣΕ 
ΠΡΟΪΣΤΑΜΕΝΟΥΣ ΔΙΕΥΘΥΝΣΕΩΝ 

1. Στους Προϊσταμένους των Διευθύνσεων της Κε¬ 
ντρικής Υπηρεσίας του Υπουργείου μεταβιβάζεται το 
δικαίωμα να υπογράφουν αποφάσεις και έγγραφα που 
αφορούν στη Διεύθυνση στην οποία προΐστανται και 
αναφέρονται ειδικότερα: 

ί. Στην πρόταση έκδοσης εντολών προς τους υπαλ¬ 
λήλους, για μετακίνηση εκτός έδρας, προς εκτέλεση 
υπηρεσίας. 

ίί. Στις εισηγήσεις προς τη Διεύθυνση Προϋπολογισμού 
και Δημοσιονομικών Αναφορών για αύξηση του ποσο¬ 
στού διάθεσης, τη μεταφορά από ΚΑΕ σε ΚΑΕ, ως και τη 
μεταφορά πιστώσεων προς τους εκλεγμένους εκπροσώ¬ 
πους, σύμφωνα με το ν. 3852/2010 (ΦΕΚ Α' 87). 

ϋί. Στην έγκριση χορήγησης πάσης φύσεως αδειών 
στους Προϊσταμένους των τμημάτων και στους υπαλλή¬ 
λους των Υπηρεσιών τους, εξαιρουμένων των αναρρω- 
τικών αδειών, των ειδικών αδειών και των αδειών άνευ 
αποδοχών. 

ίν. Στον προσδιορισμό της στοχοθεσίας της Διεύθυν¬ 
σής τους καθώς και στις ετήσιες απολογιστικές εκθέσεις 
αυτής. 

ν. Στα Υπηρεσιακά Σημειώματα, εξαιρουμένων αυτών 
που έχουν δοθεί με εξουσιοδότηση στους Προϊσταμέ¬ 
νους τμημάτων. 

νί. Στην έκδοση εγγράφων και αποφάσεων που αναφέ- 
ρονται στην εφαρμογή διατάξεων νόμων, προεδρικών 
διαταγμάτων και υπουργικών αποφάσεων κανονιστικού 
περιεχομένου, τα οποία είναι νομολογιακά λυμένα καθώς 
και στην παροχή οδηγιών για την εφαρμογή της νομο¬ 
θεσίας του αντικειμένου τους, εκτός των θεμάτων που 
σχετίζονται με τον τομέα της Κυβερνητικής Πολιτικής. 

νϋ. Στην αίτηση ή παροχή πληροφοριών και στοιχείων 
που τηρούνται στην Υπηρεσία τους. 

νίϋ. Στην έγκριση χορήγησης αντιγράφων πρωτοτύ¬ 
πων εγγράφων με διαβάθμιση: άκρως απόρρητο, απόρ¬ 
ρητο και εμπιστευτικό. 

ίχ. Στην έγκριση χορήγησης ή μη αντιγράφων εγγρά¬ 
φων από το τηρούμενο στη Διεύθυνση αρχείο, σύμφωνα 
μετις διατάξειςτου άρθρου 5 του ν. 2690/1999 (ΦΕΚ Α' 45), 
όπως ισχύει, καθώς και στην έγκριση χορήγησης αντι¬ 
γράφων των εγγράφων αυτών, συμπεριλαμβανομένης 
και της έγκρισης γνωστοποίησης διοικητικών εγγράφων, 
σύμφωνα με τις κείμενες διατάξεις, τα οποία περιέχουν 
απλά προσωπικά δεδομένα ή έχουν χαρακτηριστεί ως 
εμπιστευτικά. 

χ. Στη συγκρότηση Επιτροπών εκκαθάρισης των αρ¬ 
χείων της Μονάδας της οποίας προΐστανται. 

χί. Στην υπόδειξη μελών και γραμματέων για ορισμό 
σε συλλογικά όργανα του Υπουργείου ή άλλου Φορέα, 
εξαιρουμένων των Οργάνων Διοίκησης. 

2. Πέραν των αναφερομένων στην ανωτέρω παρά¬ 
γραφο 1, μεταβιβάζεται στους Προϊσταμένους των 
Διευθύνσεων το δικαίωμα να υπογράφουν αποφάσεις 
και έγγραφα που αφορούν στη Διεύθυνση στην οποία 
προΐστανται και αναφέρονται ειδικότερα: 

Α. ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΑΝΘΡΩΠΙΝΟΥ ΔΥ¬ 
ΝΑΜΙΚΟΥ ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

1. Στην έκδοση αποφάσεων συγκρότησης Επιτροπών- 


Ομάδων Εργασίας που αφορούν σε θέματα λειτουργίας 
της Κεντρικής Υπηρεσίας του Υπουργείου. 

2. Στις αποφάσεις μετακίνησης εκτός έδρας και εντός 
επικράτειας, των υπαλλήλων του Υπουργείου. 

3. Στη χορήγηση άδειας άσκησης ιδιωτικού έργου με 
αμοιβή ή χωρίς αμοιβή. 

4. Στις αποφάσεις αυτοδίκαιης λύσης της υπαλληλικής 
σχέσης του προσωπικού του Υπουργείου λόγω ορίου 
ηλικίας ή θανάτου ή έκπτωσης ή παραίτησης και στις 
αποφάσεις απόλυσης λόγω νόσου. 

5. Στην έγκριση συμμετοχής υπαλλήλων του Υπουργεί¬ 
ου στα προγράμματα εισαγωγικής εκπαίδευσης, κατόπιν 
ενημέρωσης του αρμόδιου Γενικού Διευθυντή. 

6. Στην έγκριση συμμετοχής στα προγράμματα ξένων 
γλωσσών. 

7. Στη μίσθωση μεταφορικών μέσων δημόσιας χρήσης 
ή στη σχετική πρόταση σύμφωνα με τα ισχύοντα όρια 
βάσει των αποφάσεων του Υπουργείου Εσωτερικών. 

8. Στην έγκριση του ετήσιου προγράμματος κανονικών 
αδειών των υπαλλήλων της Κεντρικής Υπηρεσίας του 
Υπουργείου. 

9. Στην έγκριση χορήγησης αδειών άνευ αποδοχών 
έως ενός (1) μηνάς στους υπαλλήλους της Κεντρικής 
Υπηρεσίας του Υπουργείου. 

10. Στην παραπομπή στα Υπηρεσιακά Συμβούλια 
των ενστάσεων κατά των πινάκων αρχαιότητας και των 
υπηρεσιακών εκθέσεων καθώς και των ενστάσεων στις 
Υγειονομικές Επιτροπές για τη χορήγηση αναρρωτικών 
αδειών. 

11. Στα ερωτήματα στις Δημόσιες Αρχές για γνωμοδό¬ 
τηση ή μελέτη θεμάτων υπηρεσιακής κατάστασης των 
υπαλλήλων του Υπουργείου. 

Β. ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΑΝΘΡΩΠΙΝΟΥ ΔΥ¬ 
ΝΑΜΙΚΟΥ ΝΟΜΙΚΩΝ ΠΡΟΣΩΠΩΝ 

1. Στις αποφάσεις αυτοδίκαιης λύσης της υπαλληλικής 
σχέσης των ιατρών κλάδου Ε.Σ.Υ. λόγω ορίου ηλικίας ή 
θανάτου ή έκπτωσης ή παραίτησης και στις αποφάσεις 
απόλυσης λόγω νόσου. 

2. Στις αποφάσεις αποδοχής παραίτησης Ιατρών του 
Εθνικού Συστήματος Υγείας (Ε.Σ.Υ.). 

3. Στις απαντήσεις επί θεμάτων υπηρεσιακής κατά¬ 
στασης του προσωπικού των Κεντρικών Υπηρεσιών των 
Υγειονομικών Περιφερειών (Υ.Πε.) και των Αποκεντρω¬ 
μένων Υπηρεσιακών Μονάδων αυτών καθώς και των 
λοιπών Νοσηλευτικών Ιδρυμάτων του ν.δ. 2592/1953 
(ΦΕΚ Α'254). 

4. Στα θέματα υπηρεσιακής κατάστασης υπαλλήλων 
του Εθνικού Κέντρου Άμεσης Βοήθειας (Ε.Κ.Α.Β.), εξαι- 
ρουμένων των ερωτημάτων προς τα Υπηρεσιακά Συμ¬ 
βούλια. 

5. Στις αποφάσεις απαλλαγής από την υποχρεωτική 
εκπλήρωση υπηρεσίας υπαίθρου. 

6. Στις βεβαιώσεις υπηρεσιακής κατάστασηςτων ειδι- 
κευομένων ιατρών. 

7. Στην αλληλογραφία με πολίτες, με Φορείς, με 
Ν.Π.Δ.Δ. και Ν.Π.Ι.Δ. 

8. Στις αποφάσεις εξέλιξης των Ιατρών Ε.Σ.Υ. 

9. Στις αποφάσεις χορήγησης άδειας άνευ αποδοχών 
Ιατρών Ε.Σ.Υ. 

10. Στις αποφάσεις χορήγησης επιδόματος μεταπτυ¬ 
χιακών σπουδών των Ιατρών Ε.Σ.Υ. 

11. Στις εγκρίσεις και αποφάσεις μετακίνησης εκτός 
έδρας εσωτερικού των Διοικητών και Υποδιοικητών των 
Υγειονομικών Περιφερειών καθώς και του Προέδρου και 
των Αντιπροέδρων του Ε.Κ.Α.Β. 

Γ. ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΙΑΤΡΩΝ, ΕΠΙΣΤΗΜΟ¬ 
ΝΩΝ ΚΑΙ ΕΠΑΓΓΕΛΜΑΤΙΩΝ ΥΓΕΙΑΣ 

1. Στην έκδοση και κοινοποίηση των αποτελεσμάτων 
των εξετάσεων επαγγελματιών υγείας όπου απαιτείται, 
καθώς και στην αποστολή προσκλήσεων στις Εξεταστι¬ 
κές Επιτροπές όπου προβλέπεται. 

Δ. ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΠΡΟΫΠΟΛΟΓΙΣΜΟΥ 
ΚΑΙ ΔΗΜΟΣΙΟΝΟΜΙΚΩΝ ΑΝΑΦΟΡΩΝ 

Στην αποστολή οδηγιών και προτάσεων στους επο¬ 
πτευόμενους Φορείς για την ορθή τήρηση του Μητρώου 
Δεσμεύσεων και των άλλων Δημοσιονομικών Αναφορών. 

Ε. ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΓΡΑΜΜΑΤΕΙΑΣ 
Σ.Ε.ΫΫΠ. 

1. Στις αποφάσεις μετακίνησης εκτός έδρας των Επι¬ 
θεωρητών, σε εκτέλεση σχετικής εντολής διενέργειας 
ελέγχου. 

2. Στις βεβαιώσεις εκτός έδρας εξόδων των Επιθεω¬ 
ρητών για τη διενέργεια επιθεωρήσεων και διαβίβαση 
στην αρμόδια Διεύθυνση. 

3. Στην ευθύνη οργάνωσης και τήρησης του πρωτο¬ 
κόλλου της Υπηρεσίας. 

ΣΤ. ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΦΑΡΜΑΚΟΥ 

1. Στη σύνταξη των τεχνικών προδιαγραφών ναρ¬ 
κωτικών φαρμάκων του κρατικού μονοπωλίου για την 
προμήθειά τους. 

2. Στην υποβολή πόσης φύσεως στοιχείων προς Διε¬ 
θνείς Οργανισμούς, σχετικά με τη διακίνηση ναρκωτικών 
και ψυχοτρόπων ουσιών. 

3. Στην έγκριση χορήγησης ναρκωτικών φαρμάκων σε 
ασθενείς ύστερα από την υποβολή σχετικών αιτημάτων. 

4. Στις άδειες εξαγωγών και εισαγωγών ναρκωτικών 
και ψυχοτρόπων ουσιών καθώς και την ανάκλησή τους. 

5. Στις άδειες αγοράς ναρκωτικών φαρμάκων του 
κρατικού μονοπωλίου από τα Δημόσια Νοσηλευτικά 
Ιδρύματα και τις Ιδιωτικές Κλινικές. 

6. Στη χορήγηση και ανάκληση των πάγιων αδειών 
αγοράς ναρκωτικών φαρμάκων του κρατικού μονοπω¬ 
λίου σε ιδιώτες φαρμακοποιούς. 

7. Στις πράξεις ορισμού διαχειριστή - υπολόγου της 
Διαχείρισης Ναρκωτικών. 

Ζ. ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΤΕΧΝΙΚΩΝ ΥΠΗΡΕ¬ 
ΣΙΩΝ 

Στο σύνολο των πράξεων που ορίζονται στην με αριθ. 
Α4γ/Γ.Π.οικ.88159/28.11.2017 (4234 Β') κοινή υπουργική 
απόφαση για την άσκηση καθηκόντων αρμόδιας Αρχής 
για τους Κοινοποιημένους Οργανισμούς. 

Άρθρο 3 

ΜΕΤΑΒΙΒΑΣΗ ΔΙΚΑΙΩΜΑΤΟΣ ΥΠΟΓΡΑΦΗΣ 

ΣΕ ΠΡΟΪΣΤΑΜΕΝΟΥΣ ΤΜΗΜΑΤΩΝ 

1. Στους Προϊσταμένους των τμημάτων των Διευθύν¬ 
σεων της Κεντρικής Υπηρεσίας του Υπουργείου μεταβι¬ 
βάζεται το δικαίωμα να υπογράφουν αποφάσεις και έγ¬ 


γραφα που αφορούν στο τμήμα στο οποίο προΐστανται 
και αναφέρονται ειδικότερα: 

ί. Στις προτάσεις προς το τμήμα Προγραμματισμού και 
Υλοποίησης Προμηθειών Κεντρικής Υπηρεσίας διακίνη¬ 
σης υλικού αρμοδιότητάς τους. 

ϋ. Στον καθορισμό των στόχων για τους υπαλλήλους 
που υπάγονται στο τμήμα. 

ϋί. Σε έγγραφα που αναφέρονται γενικά σε θέματα τρέ¬ 
χουσας υπηρεσιακής φύσης ή στην εκτέλεση δικαστικών 
αποφάσεων ή σε θέματα που έχει γνωμοδοτήσει συλλο¬ 
γικό όργανο, εκτός των περιπτώσεων εξουσιοδότησης 
άλλου οργάνου με την παρούσα απόφαση. 

ίν. Στη χορήγηση αντιγράφων εγγράφων γενικότερου 
ενδιαφέροντος καθώς και μελετών εκθέσεων και στατι¬ 
στικών στοιχείων. 

ν. Σε απαντήσεις σε αιτήσεις πολιτών, επιτρόπων ή 
νομικών προσώπων, εκτός από τις περιπτώσεις για τις 
οποίες ειδικά εξουσιοδοτούνται άλλα υπηρεσιακά όργα¬ 
να, χωρίς να αναλαμβάνονται υποχρεώσεις ή δεσμεύσεις 
για το δημόσιο ή νομικό πρόσωπο αρμοδιότητας του 
Υπουργείου. 

νί. Στη χορήγηση βεβαιώσεων και πιστοποιητικών, 
όπου προβλέπονται από τις διατάξεις του αντικειμένου. 

νϋ. Στη διαβίβαση εγγράφων στις Υπηρεσίες του 
Υπουργείου και σε άλλους Φορείς. 

νίϋ. Στις περιλήψεις αποφάσεων και πράξεων που 
δημοσιεύονται στην Εφημερίδα της Κυβερνήσεως και 
στον ημερήσιο Τύπο καθώς και στις εντολές δημοσί¬ 
ευσης στην Εφημερίδα της Κυβερνήσεως προεδρικών 
διαταγμάτων και λοιπών πράξεων, 
ίχ. Στις πράξεις για θέση εγγράφων στο αρχείο. 

2. Πέραν των προαναφερομένων, μεταβιβάζεται στους 
Προϊσταμένους τμημάτων των Διευθύνσεων το δικαίω¬ 
μα να υπογράφουν αποφάσεις και έγγραφα που αφο¬ 
ρούν στο τμήμα στο οποίο προΐστανται και ειδικότερα: 

Α. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΑΝΘΡΩ¬ 
ΠΙΝΟΥ ΔΥΝΑΜΙΚΟΥ ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

1. Στη θεώρηση υπογραφών υπαλλήλων, όπου προ- 
βλέπεται, σύμφωνα με τις διατάξεις που ισχύουν. 

2. Στη διαβίβαση συνταξιοδοτικών φακέλων στην 
υπηρεσία συντάξεων. 

3. Στη χορήγηση άδειας με αποδοχές για παράσταση 
σε δίκη. 

4. Στις ανακοινώσεις αποφάσεων διορισμού και απόλυ¬ 
σης ή αποδοχής παραίτησης υπαλλήλων των Πολιτικών 
Γραφείων και των υπαλλήλων της Κεντρικής Υπηρεσίας 
του Υπουργείου. 

5. Στην κοινοποίηση των καταστάσεων υπαλλήλων, 
σύμφωνα με τις διατάξεις του άρθρου 86 του ν. 3528/ 
2007 (ΦΕΚΑ' 26). 

6. Στις ανακοινώσεις υπηρεσιακών μεταβολών όλων 
των υπαλλήλων του Υπουργείου. 

7. Στις πράξεις αλλαγής ή προσθήκης επωνύμου υπαλ¬ 
λήλων. 

8. Στη βεβαίωση στοιχείων που αναφέρονται στην 
υπηρεσιακή κατάσταση των υπαλλήλων του Υπουργείου. 

9. Στις αποφάσεις χορήγησης μισθολογικών κλιμακί¬ 
ων και επιδομάτων στους υπαλλήλους του Υπουργείου 
καθώς και επιδομάτων στους υπαλλήλους όλων των 
Υπηρεσιών, που υπηρετούν με σύμβαση. 

10. Στις βεβαιώσεις ταυτοποίησης στοιχείων - δικαιο- 
λογητικών υπηρεσιακού μητρώου. 

11. Στην έγκριση χορήγησης αναρρωτικών αδειών, 
ειδικών αδειών και αδειών άνευ αποδοχών πέραν του 
ενός (1) μηνός σε υπαλλήλους του Υπουργείου. 

12. Στην παραπομπή υπαλλήλων στις Υγειονομικές 
Επιτροπές. 

13. Στην επικύρωση αντιγράφων εγγράφων με θεώ¬ 
ρηση για την ακρίβειά τους. 

14. Στη χορήγηση πιστοποιητικών ή βεβαιώσεων για 
την υπηρεσιακή κατάσταση των εν ενεργεία και συντα¬ 
ξιούχων υπαλλήλων του Υπουργείου και γενικά πιστο¬ 
ποιητικών και βεβαιώσεων που αφορούν τη Διεύθυνση. 

15. Στα έγγραφα για την αποστολή στοιχείων που αφο¬ 
ρούν: α. σε επιπρόσθετη αμοιβή των υπαλλήλων και β. 
στην υποβολή δήλωσης περιουσιακής κατάστασης προς 
τους αρμόδιους Φορείς. 

16. Στην κοινοποίηση ερμηνευτικών εγκυκλίων για 
ζητήματα προσωπικού, αποδοχών κ.λπ. υπαλλήλων. 

17. Στη γνωστοποίηση συνεδρίων, συμποσίων, ημε¬ 
ρίδων κ.λπ. 

18. Στην υπογραφή εγγράφων προς τους Φορείς, προ- 
κειμένου να υποδείξουν μέλη τους σε συλλογικά όργανα, 
όπου ο νόμος ορίζει. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΑΝΘΡΩ¬ 
ΠΙΝΟΥ ΔΥΝΑΜΙΚΟΥ ΝΟΜΙΚΩΝ ΠΡΟΣΩΠΩΝ 

1. Στην επιβεβαίωση γνησιότητας των πάσης φύσεως 
εγγράφων αρμοδιότητάς τους. 

2. Στις ανακοινώσεις διορισμού Ιατρών Ε.Σ.Υ. 

3. Στη διαβίβαση συνταξιοδοτικών φακέλων στην αρ¬ 
μόδια υπηρεσία συντάξεως. 

4. Στις βεβαιώσεις προσόντων διορισμού των Ιατρών 
κλάδου Ε.Σ.Υ. 

5. Στην κοινοποίηση ερμηνευτικών εγκυκλίων για θέ¬ 
ματα της αρμοδιότητάς τους. 

6. Στις ανακοινώσεις παραίτησης, απόλυσης λόγω νό¬ 
σου και αυτοδίκαιης λύσης της υπαλληλικής σχέσης των 
Ιατρών του Ε.Σ.Υ. 

7. Στις βεβαιώσεις εκπλήρωσης της υποχρεωτικής 
υπηρεσίας υπαίθρου. 

8. Στα διαβιβαστικά προςτο Κεντρικό Συμβούλιο Υγείας 
(ΚΕ.Σ.Υ.). 

9. Στην υπογραφή εγγράφων προς τους Φορείς, προ- 
κειμένου να υποδείξουν μέλη τους σε συλλογικά όργανα 
όπου ο νόμος ορίζει. 

Γ. ΠΡΟΪΣΤΑΜΕΝΟΙ ΑΥΤΟΤΕΛΩΝ ΤΜΗΜΑΤΩΝ ΥΠΑΓΟ¬ 
ΜΕΝΩΝ ΑΠΕΥΘΕΙΑΣ ΣΤΟΝ ΥΠΟΥΡΓΟ ΚΑΙ ΣΤΟΝ ΑΝΑ¬ 
ΠΛΗΡΩΤΗ ΥΠΟΥΡΓΟ 

ί. Στον προσδιορισμό της στοχοθεσίας των Αυτοτελών 
τμημάτων καθώς και στις ετήσιες απολογιστικές εκθέσεις 
αυτών. 

ϋ. Στην έγκριση χορήγησης πάσης φύσεως αδειών 
στους υπαλλήλους των Υπηρεσιών τους, εξαιρουμένων 
των αναρρωτικών αδειών, των ειδικών αδειών και των 
αδειών άνευ αποδοχών. 

ίϊϊ. Στην έκδοση εγγράφων και αποφάσεων που αναφέ¬ 


ρονται στην εφαρμογή διατάξεων νόμων, προεδρικών 
διαταγμάτων και υπουργικών αποφάσεων κανονιστικού 
περιεχομένου, τα οποία είναι νομολογιακά λυμένα καθώς 
και στην παροχή οδηγιών για την εφαρμογή της νομο¬ 
θεσίας του αντικειμένου τους, εκτός των θεμάτων που 
σχετίζονται με τον τομέα της κυβερνητικής πολιτικής, 
ίν. Στη διαβίβαση εγγράφων. 

ν. Στην αίτηση ή παροχή πληροφοριών και στοιχείων 
που τηρούνται στην Υπηρεσία τους. 

νί. Στις περιλήψεις αποφάσεων και πράξεων που δη¬ 
μοσιεύονται στην Εφημερίδα της Κυβερνήσεως. 

νϋ. Στην έγκριση χορήγησης ή μη αντιγράφων εγγρά¬ 
φων από το τηρούμενο στη Διεύθυνση αρχείο, σύμφωνα 
μετις διατάξειςτου άρθρου 5 του ν. 2690/1999 (ΦΕΚ Α' 45), 
όπως ισχύει, καθώς και στην έγκριση χορήγησης αντι¬ 
γράφων των εγγράφων αυτών, συμπεριλαμβανομένης 
και της έγκρισης γνωστοποίησης διοικητικών εγγράφων, 
σύμφωνα με τις κείμενες διατάξεις, τα οποία περιέχουν 
απλά προσωπικά δεδομένα ή έχουν χαρακτηριστεί ως 
εμπιστευτικά, απόρρητα, άκρως απόρρητα. 

νίίί.Στη συγκρότηση Επιτροπών εκκαθάρισης των αρ¬ 
χείων της μονάδας της οποίας προΐστανται. 
ίχ. Στις πράξεις για θέση εγγράφων στο αρχείο. 

Άρθρο 4 

Η κατά τα προηγούμενα άρθρα μεταβίβαση δικαιώ¬ 
ματος υπογραφής «Με εντολή Υπουργού» ή «Με εντολή 
Αναπληρωτή Υπουργού» ή «Με εντολή Υπουργού και 
Αναπληρωτή Υπουργού» στους Προϊσταμένους των Γε¬ 
νικών Διευθύνσεων, Διευθύνσεων, τμημάτων και Αυτοτε¬ 
λών τμημάτων, ισχύει, σε περίπτωση έλλειψης, απουσίας 
ή κωλύματος τους, και για τους νόμιμους αναπληρωτές 
αυτών. 

Άρθρο 5 

Τελικές Διατάξεις 

1. Σε κάθε περίπτωση έκδοσης πράξεων σύμφωνα με 
την παρούσα απόφαση, αυτή θα πρέπει να αναγράφεται 
στο προοίμιό τους. 

2. Από την ημερομηνία έναρξης ισχύος της παρού¬ 
σας απόφασης καταργείται η αριθ. Α1 β/Γ.Π.οικ.35014/ 
09.05.2017 απόφαση, με θέμα «Μεταβίβαση δικαιώ¬ 
ματος υπογραφής "Με εντολή Υπουργού" στους Προϊ¬ 
σταμένους των Γενικών Διευθύνσεων, Διευθύνσεων και 
τμημάτων του Υπουργείου Υγείας» (ΦΕΚ Β' 1687, ΑΔΑ: 
7Μ5Σ465ΦΥΟ-ΠΞΣ), όπως συμπληρώθηκε με την αριθ. 
Α1 β/Γ.Π.οικ. 57460/25.07.2017 (ΦΕΚ Β' 2703, ΑΔΑ: 9ΦΔΙ- 
465ΦΥΟ-ΞΑΦ) όμοια απόφαση, που αφορά σε θέματα 
που ρυθμίζονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2018 

Ο Υπουργός Ο Αναπληρωτής Υπουργός 

ΑΝΔΡΕΑΣ ΞΑΝΘΟΣ ΠΑΥΛΟΣ ΠΟΛΑΚΗΣ 




Τεύχος Β' 1983/01.06.2018 

Αριθ. 9303 _ (2) 

Προγραμματισμός λειτουργίας των Ινστιτούτων Επαγγελματικής Κατάρτισης του Υπουργείου Τουρισμού, 
για το έτος κατάρτισης 2018-2019. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

Ι.Την 16701/28.7.2014 κοινή απόφαση των Υπουργών Οικονομικών, Παιδείας και Θρησκευμάτων και Του¬ 
ρισμού «Ίδρυση Δημόσιων Ινστιτούτων Επαγγελματικής Κατάρτισης αρμοδιότητας Υπουργείου Τουρισμού» 
(Β' 2107) και ειδικότερα την παρ. 3 αυτής. 

2. Την 9937/8.6.2017 κοινή απόφαση των Υπουργών Παιδείας, Έρευνας και Θρησκευμάτων, Οικονομικών και 
Τουρισμού «Λειτουργία ειδικότητας Τεχνικός Αρτοποιός - Ζαχαροπλαστικής στο ΙΕΚ Κέρκυρας του Υπουργείου 
Τουρισμού» (Β' 2234). 

3. Την 11802/27.6.2007 απόφαση Υπουργού Τουριστικής Ανάπτυξης «Επιλογή καταρτιζομένων στα Ινστιτούτα 
Επαγγελματικής Κατάρτισης (Ι.Ε.Κ.) του Ο.Τ.Ε.Κ.» (Β' 1547). 

4. Τις διατάξεις του ν. 4186/2013 «Αναδιάρθρωση της Δευτεροβάθμιας Εκπαίδευσης και λοιπές διατάξεις» 
(Α' 193) και ειδικότερα το άρθρο 23 αυτού. 

5. Τις διατάξεις του άρθρου 4 του ν. 4109/2013 «Κατάργηση και συγχώνευση νομικών προσώπων του Δημοσίου 
και του ευρύτερου δημόσιου τομέα - Σύσταση Γενικής Γραμματείας για το συντονισμό του κυβερνητικού έργου 
και άλλες διατάξεις» (Α' 16). 

6. Τις διατάξεις του ν. 3105/2003 «Τουριστική εκπαίδευση και κατάρτιση, ρυθμίσεις για τον τουρισμό και άλλες 
διατάξεις» (Α' 29). 

7. Τον ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερ¬ 
νητικών διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις» 
(Α' 112). 

8. Το π.δ. 127/2017 «Οργανισμός Υπουργείου Τουρισμού» (Α' 157). 

9. Τις διατάξεις του άρθρου 1 του π.δ. 123/2016 «Ανασύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανασύσταση του ΥπουργείουΤουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής Πολιτικής,Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρότησης, Οικονομίας, Ανάπτυξης και Τουρισμού και Υποδομών, 
Μεταφορών και Δικτύων» (Α' 208) και ειδικότερα την παράγραφο 25. 

10. Το π.δ. 125/2016 «Διορισμός Υπουργών, Αναπληρωτών Υπουργών και Υφυπουργών» (Α' 210). 

11. Την 21957/27.11.2017 απόφαση της ΥπουργούΤουρισμού «Μεταβίβαση δικαιώματος υπογραφής "Με εντολή 
Υπουργού", στον Γενικό/Διοικητικό ΓραμματέαΤουρισμού... και των Σχολών Ξεναγών» (Β' 4159). 

12. Τις προτάσεις των Ι.Ε.Κ. του ΥπουργείουΤουρισμού για τον αριθμό εισακτέων ανά ειδικότητα, για την εκπαι¬ 
δευτική περίοδο 2018-2019. 

13. Το γεγονός ότι από τις διατάξειςτης απόφασης αυτής δεν προκαλείται επιπλέον δαπάνη σε βάρος του κρατι¬ 
κού προϋπολογισμού, αποφασίζουμε: 

Εγκρίνουμε την εισαγωγή οχτακοσιών τριάντα τεσσάρων (834) καταρτιζόμενων στο Α' εξάμηνο των Ι.Ε.Κ. του 
ΥπουργείουΤουρισμού, για το έτος κατάρτισης 2018 - 2019, ως κατωτέρω: 


ΙΝΣΤΙΤΟΥΤΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ (Ι.Ε.Κ.) ΥΠΟΥΡΓΕΙΟΥΤΟΥΡΙΣΜΟΥ 

ΑΡΙΘΜΟΣ ΕΙΣΑΚΤΕΩΝ ΕΤΟΥΣ ΚΑΤΑΡΤΙΣΗΣ 2018-2019 

ΙΕΚ 

ΕΙΔΙΚΟΤΗΤΕΣ 


ΤΕΧΝΙΚΟΣ ΤΟΥΡΙΣΤΙ¬ 
ΚΩΝ ΜΟΝΑΔΩΝ ΚΑΙ ΕΠΙ¬ 
ΧΕΙΡΗΣΕΩΝ ΦΙΛΟΞΕΝΙΑΣ 
(Υπηρεσία Υποδοχής - 
Υπηρεσία Ορόφων - 
Εμπορευματογνωσία) 

ΤΕΧΝΙΚΟΣ ΜΑΓΕΙΡΙΚΗΣ 
ΤΕΧΝΗΣ-ΑΡΧΙΜΑΓΕΙΡΑΣ 
ΚΗΕΡ) 

ΤΕΧΝΙΚΟΣ ΑΡΤΟΠΟΙΟΣ- 
ΖΑΧΑΡΟΠΛΑΣΤΙΚΗΣ 

ΑΝΑΒΥΣΣΟΣ ΑΤΤΙΚΗΣ 

75 

50 

25 

ΚΟΚΚΙΝΙ ΧΑΝΙ 
ΗΡΑΚΛΕΙΟΥ ΚΡΗΤΗΣ 

50 

50 

25 

ΚΕΡΚΥΡΑ 

25 

50 

- 

ΠΕΡΑΙΑ ΘΕΡΜΑΪΚΟΥ 
ΘΕΣΣΑΛΟΝΙΚΗ 

50 

50 

25 

ΑΡΓΟΣ 

ΠΕΛΟΠΟΝΝΗΣΟΣ 

50 

50 

- 

ΡΟΔΟΣ 

50 

50 

25 

ΓΑΛΑΞΙΔΙ 

30 

50 

- 

ΑΛΕΞΑΝΔΡΟΥΠΟΛΗ 

27 

27 

- 

ΣΥΝΟΛΟ 

357 

377 

100 


ΓΕΝΙΚΟ ΣΥΝΟΛΟ: 834 άτομα. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Μαΐου 2018 

Με εντολή Υπουργού 
Η Γενική Γραμματέας 

ΕΥΡΥΔΙΚΗ ΚΟΥΡΝΕΤΑ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.0ΐ(ά>6ί.αΓ 

















